Du kan følge med i statsministerens spørgetime live her. Du kan spole tilbage i transmissionen og finde operasangeren ved tiden 13.10.20

Lars Løkke blev afbrudt midt i sit spørgsmål til statsministeren i dagens spørgetime i Folketingssalen.

En maskeret mand rejste sig fra tilskuerrækkerne med hvid maske og sang 'Der er en million på vej til dig' i operettelignende toner.

Manden blev dog afbrudt af en vagt og fulgt ud. Bagefter kunne Venstres formand fortsætte sit spørgsmål, men inden sagde Folketingets formand, Mogens Lykketoft:

- Jeg har ikke trukket det fra i taletiden, Hr. Lars Løkke Rasmussen, hvorefter salen brød ud i latter.

Det forhindrede dog ikke operasangeren i endnu en gang at afbryde spørgetimen, så formand Lykketoft måtte træde i karakter.

- UD! råbte folkestyrets grand old man.





